Дарсунин кIил:         Исрафилов.Р.С. яратмиш акьуб  
 Стихотворение "Са баб".
       Дарсунин метлеб:
 1.АхIар акьас шиниккварис Рамазан Исрафилован 1умурдихъас , яратмиш акьубахъас ,ах1ар акьас ги ликIинайи стихотворенибур.
2.АхIар акьас шиниккварис батIарди хурас китабикес ,кIвалас хурас ахIар акьас.
3.Ккан акьас шиниккварис чиппин чIал ,чиппин халкь.    
I Шиникквар завал акьуб ,дарс хъучучуб.                              
-Салам шиникквар!
-Салам мегlелим!
II  Метлеб упас шиниккварис
-Ягъа шиникквар хье агъул литературайин дарс хьин бахш акьае хье Агъул халкьдин шаирас Рамазан Исрафиловас ,хъат акьасе гин lуьмурдихъас,гин ликlинайи произведенибурихъас.Ахlар акьасе гин са стихотворение.
III  Джалла классигьас гьирхуб
-Шиникквар кканвева чуас агъул чIалан дарсар...
-Фи ц.айи шейъер ах.ар вейи чуас ме дарсари...
-Фи аккьай вейи чун ме дарсариъ
-Фи инайи чуас хулас ахlар акьас?
-Фиттихъас э ме ахтилат.
-Са бицIи хIуппахъандихъас.
-Нанди яшамиш вей айиф ге?
-Найич ушуне ге?
-Фи агуне гис дараъ?
-Чун фиштти акьасий?
IV   Са сатти гьирхуб
(Шиникквар атвей са сатти хъат акьайи ахтилат,алих.айи суалар ,алихьайи кьиматар.)
4.Дарсунин кIил
Шиникквар авал вахттари хье чIалаъ адайи хIерфар ,хье инсанари ликIейи латинский хIерфарилди.Гьал ая ликIина кIелан китаб хье грамматикайихъас. Гьал хье шаирари ликIейи хье чIалан хIерфарилди. Ацуна хье чIалалди ликIинайи стихотворенибур ая Рамазан Исрафилован.
Хье агъул халкьдин шаир Исрафилов Рамазан Салимханович хуруне 1956 ииса агъул районди Фитlе агъа хlуриъ.
1975ииса ккиркlуне ме мактаб Типагъ хlуриъ,учlуне хурас Дагестанский Государственный университетиъ Ленинан ттур але иностранный чlаларин факультетиъ Университет ккиркlуна 1980 ииса ушуне ме кар акьас гъайикуна хье райондис Худигъ агъа хlурис. Са йисалалас адине кар акьас учин хуру хlурин мактабис. 1986 ииса хаб учlуне хурас ДГУ йис филологический факультетис. Зашитит аркьуне кандидатский дисертации педагогикаиас. Рамазан Исрафилов садпи кандидат педагогических наук э хье Агъул райондиъ.Ахlайи гис ерхьи милатарин чlалар, лезгибурин,табасаранарин,азербаджанарин lуьрус чlал,английский и немецкий чlалар.Са lу йисар удигьас кар аркьаи айи Дербент шагьурдиъ ДГПУ йиъ кихьаи студентарис lуьрус чlалан дарсар.2014йиса 5 ноябырьди шаирас ини тту профессордин.
-Шиникквар хьин сайи классариъ айигуна,хьин ахlар акьуне Рамазан Исрафилован стихотворенибур,хьинас кlвалди ами? Фиштти стихотворение ахlайи хьес?
-Агъул чlал!
-Хур хьес lу столбикге стихотвореникес.
(Шиниккви хурайи) 
-Сара фишттиттар ахlайи чуас?
-Двойка?
Хур хьес lу столбик. Сара фишттиттар ахlайи?
-Дусттарис.
(Шиниккви хурайи lу столбик)
Ац1уна стихотворенибур лик1иная шаира учин бабахъас,бабан зегьметихъас,бабан зегьметилас ах1а зегьмет аефттава.Са баб агъа стихотворение лик1инаефе бабахъас, бабан фикирарихъас, бабан юрк1 сакин верефттава байирдиъ шиниккв аегуна.......Нандиъ айгьан!!!
Фиштти айгьан!!!   1уьт1унайгьан !  Гашилайгьан! 
Бабахъас масала
Са ягъ ами уч хурас,шиниккви гьирхуная Аллагьдигьас.
-Зас яг1айдав найич зун вееф ичин,фикьас вееф ичин ,фи зун гисаъ акьуна кканчин.
Аллагьди джуваб йиная мис.
-Зун вас эсе малаик,ге весе вахъай ,ге вас паси фи аркьайчин.
-Фиштти и зас ге ах1арвереф, фиштти и зун гихъай гъургъаф?
-Ги вагьди гьучавесе,ги вас ах1ар акьасе учин ч1ал.
-Фише гис агъаф?
-Гихъ ац1уна ттурар хъая,вун гис пасе "Баб"
-Яг1 хьин ах1ар акьасе "Баб " агъа стихотворение.
Ягlа хьин ахlар акьасе цlайи стихотворение баб агъаф.
Гьучадив чу китабар.
(Хурайи зун шиниккварис китабикес стихотворение)
Хуппай шиникквари хурайи lу-lу столбик китабикес.
-Кьабул хьунива чуас ме стихотворение.
VI  МегIнис иркIв алиюб
Гьал хьин юрк1в алияси шиникквар Тимур Мазанаева ахъихьнае ме ч1аларилди мег1нис
-Гьинахъас э ме стихотворение?
-Фиттихъай сравниват шаира баб?
Цlантукихъай.
-Сара фиттихъай?
-Ругъу булахихъай?
-Суварин нурарихъай?
-Хиш э хьес джаллабурилас ширин,джаллабурилас багу инсан?
-Баб.
VII Карточкабурикес акьа курар.
Гьал шиникквар зун чуас исе карточкабур,ге кар точкабурик кейи мисалабур,сурик удигькlил чун киркlуна кканди ая ге.
(Шиникквари ликlейи,ликlина ккиркlу хаб хурайи).
1.ТегIди нецlв хlуьлиди рукьайдава.
2.Зерфелиъ гъайикуна агъай,хьедхас верефттава.
3.Цегь ушу дагьариас мудура вефе.
4.Даги файи къакъар,даги Iелефттава.
5.Дад хъадаваф  сагала ятум, баб хъадаваф еригала ятум.
6.БерхIем гIайхьунае суьретI гIайиф.
7.Инсандин девлет учик кейи кар. 
Показ на интерактивной доске пословиц.
VIII  Кроссворд
Ахъухьугъилди.
1) Азман джил,ац1уна халкьара алди,са ах1афра хъай.
2) Фиттиъ айве ц1ай шейъ гъушугуна,т1убул фиттиъ айве?
3)Джураттин баб,джура хунбиф фиштти агъайи хьин гис?.
Гъайиши гъилди.
1)алух1уб, 1у инсанди за сайис унар илихьуб,фиштти агъайи хьин?
2)Иджевел хьуб инсандис,фихьунара хулас алчауб. Фиштти агъайи хьин?
3)Биц1и нахшир ,алди авей калтуфарин ч1ич1арилра,гъван г1адивучин гъвандин к1енаккра. Фиштти агъайи хьин ме нахширас?
Мини сочинение бабахъас
IX  Дарсунин ахир
-Кьабул хьунива чуас мегlни?
-Фиштти гьава хьуни чу ми мегlни иркlв алигуна?
-Ачухъ гьава хьунива яра lешал керхьунива?
-Гьина лик.ифе ми стихотворение?
-Фиштти чалар агъайи шаира бабахъс?. 
-Чуас сара ах.ава бабахъас стихотворенибур?
   X  Хулан кар
Хулас чуас шиникквар ахlар акьас Р.И.lумурдихьа,ахlар акьас "Зе баб"стихотворение наизусть.